Argumentatio
Argumentatio, vel conclusio, vel Latinitate recentiore inferentia, in logica est series graduum rationalium, qui a principiis ad consecutiones logicas moventur. Quae ratio secundum traditionem in deductionem et inductionem digeritur, quae distinctio in Europa ex temporibus Aristotelis (saeculo tertio a.C.n.) aut antea nobis venit. Argumentatio est deductio quae consecutiones logicas ex principiis notis aut assumptis veris derivat, legibus inferentiae validae in logica investigatis; inductio autem est ratiocinatio ex certis principiis ad consecutionem universam motis. Tertium argumentationis genus aliquando distinguitur, insigniter a Carolo Sanders Peirce, quod abductionem ab inductione distinguit, ubi abductio est conclusio ad optimam explanationem mota. Variae scientiae provinciae usum investigant quomodo argumentatio moveatur. Argumentatio humana (quomodo homines conclusiones concludant) intra provinciam psychologicae cognitivae per rationes ab antiquis traditas investigatur; investigatores autem intellegentiae artificiosae automataria argumentationis systemata ad conclusiones humanas imitandas excolunt. Argumentatio statistica rationes mathematicas adhibet ad conclusiones concludendas, incertitudine praesente. Quae ratiocinationem deterministicam generalem facit, incertitudine absente casu praecipuo. Argumentatio statistica datis quantitativis aut qualitativis (categoricis) utitur, quae variationibus fortuitis subiecta sint.